Sekarang ada lebih kurang 500 orang
yang berkumpul dengan wajah kehairanan.
Rupa yang... Saya tak tahu, sukar untuk digambarkan.
Mereka kelihatan bingung.
Mereka tak percaya John Lennon dah mati.
Mereka kelihatan suram. Mereka tak datang untuk bersosial.
Mereka datang untuk berkabung.
Isteri John Lennon, Yoko Ono, meminta agar kematian penyanyi itu...
SAYA SAYANG AWAK JOHN
Pada pagi selepas kematian John,
saya masuk pintu pagar
dan ada pita kuning polis
di sekeliling jalan masuk.
Ada kaca pecah di jalan.
Darah John di laluan jalan kaki...
ELLIOT MINTZ KAWAN KELUARGA
...dan saya perlu melangkahnya untuk memasuki bangunan.
Yoko hilang fokus.
Dia merenung televisyen untuk seketika, walaupun bunyinya dimatikan.
Ia cuma menunjukkan gambar sama berulang kali.
Kami dengar nyanyian di bawah, walaupun kami di tingkat teratas.
Kami dengar dengan sangat jelas.
Dia pandang saya dan kata, "Kenapa lelaki itu buat begitu?"
EPISOD 2
PENYIASATAN
Ya. Saya ketua detektif, James T. Sullivan,
Jabatan Polis Bandar Raya New York.
Kami meminta kamu datang untuk
memberitahu maklumat yang kami tahu sekarang ini
dan perkara yang terjadi setakat ini
berkenaan pembunuhan John Lennon.
Kami dah menahan Mark David Chapman
dari 55 Kukui Selatan... K-U-K-U-I Street,
Hawaii, untuk pembunuhan John Lennon.
Dia pernah mendapat rawatan psikiatri?
Kami tak tahu setakat ini.
Bagaimana kelakuan dia? Dia nampak waras?
- Dia sangat tenang. - Boleh beritahu di mana...
- Tapi waras? - ...En. Lennon ditembak?
Ada... Dia ditembak tiga... Tak.
Saya tak boleh kata dia ditembak.
Itu akan ditentukan oleh doktor.
Ada tujuh luka.
Ia mungkin luka peluru masuk dan keluar.
Berapa tembakan?
Pistol itu kosong. Lima tembakan.
Dia ada beritahu sebab atau motif?
Tiada.
- Okey. Terima kasih. - Terima kasih.
DICERITAKAN OLEH KIEFER SUTHERLAND
Media dari seluruh dunia berkumpul
di Balai ke-20 Jabatan Polis New York.
Mereka terdesak untuk tahu lebih lanjut tentang lelaki
yang baru membunuh John Lennon.
Mereka pergi ke mana? Mereka bertindak bersama-sama?
Terima kasih, semua.
Mereka dibenarkan berada di sana,
menemu ramah polis yang menguruskan kes itu.
Boleh saya... Saya mahu siapkan laporan ini.
Di balai,
saya dikelilingi pemberita sebab semua orang ingin tahu.
Berapa kali dia ditembak?
Dia tak sedarkan diri?
Dia... Setahu saya, dia tak sedarkan diri.
Dia mengerang atau kata apa-apa?
- Tak. - Bagaimana dengan Yoko?
Dia seperti diserang histeria. Ya.
Seseorang dari England atau Jerman...
TONY PALMA POLIS NYPD
...mahu bercakap dengan saya dan...
Ini kes besar dan diketahui oleh seluruh dunia.
Semua orang ingin tahu.
Apa kita tahu tentang suspek di atas?
- Apa awak tahu? - Saya tak tahu apa-apa.
Dia di mana semasa awak tiba di sana?
- Dia dah ditahan. - Oleh siapa?
Dia ditahan oleh Pegawai Polis Spiro.
Awak ada gambaran suspek,
gambaran secara umum?
Semasa saya mengawal Chapman di pejabat detektif,
ia mengejutkan.
Berada di sana dengan lelaki yang baru membunuh John Lennon.
Pada mulanya dia sangat tenang,
tapi dia mula menggigil apabila dia mula rasa gemuruh.
Detektif masuk dan kata, "Kami dah beritahu isteri awak di Hawaii..."
Kemudian dia susah hati dan gemuruh.
Dia kata, "Saya mahu ke bilik air."
Saya kata, "Okey, saya akan bawa awak ke bilik air."
Saya bawa dia ke bilik air.
Semasa di sana, saya kata kepada dia,
"Awak sedar tentang perbuatan awak ini?"
Dia kata, "Ya, saya membunuh diri saya. Saya John Lennon."
Saya melihat dia. Saya rasa seperti
saya mahu mencampak dia ke luar tingkap, tapi...
Polis mengambil kenyataan awal daripada Chapman.
Kemudian dia dibenarkan untuk menghubungi isteri dia.
BALAI KE-20
BANDAR RAYA NEW YORK JABATAN POLIS
- Helo, Gloria? - Ya.
Ya. Ini Pegawai Polis Spiro.
- Ya. - Suami awak ada di sini.
- Baik. Dia... - Dia mahu saya
bercakap dengan awak dulu untuk beritahu dia okey.
- Baik. - Dia akan cakap sekarang.
Perbualan telefon mereka dirakam sekiranya Chapman
mendedahkan maklumat penting.
- Hai. - Hai, Mark.
Polis ada bersama awak?
Tak. Pemberita hubungi saya dulu.
Saya tak mahu cakap dengan orang lain.
Saya tahu, tapi awak tak mahu saya ke sana?
- Ke mana? - New York.
Tak. Tunggu di sana.
Awak sedar akibat perbuatan awak ini?
Okey. Saya sayang awak. Saya akan sentiasa sayang awak.
Saya juga sayang awak.
Okey. Selamat tinggal.
Masalahnya bukan, "Kita tangkap orang yang betul?"
Kami dapat tangkap pembunuh itu.
RON HOFFMAN DETEKTIF NYPD
Kami sangat pasti tentang itu, tapi kami cuma mahu siasat
setiap kemungkinan yang tiada orang bantu dia.
Saya mahu dapatkan semua saksi yang ada dan sesiapa
yang nampak apa-apa sebelum mereka hilang.
Pemandu teksi Richard Peterson
tampil sebagai saksi penting.
Balai polis dalam keadaan huru-hara semasa saya tiba.
RICHARD PETERSON PEMANDU TEKSI
Huru-hara.
Wartawan dah mula berkumpul.
Ia berita penting.
Mereka menyoal saya dan saya beritahu perkara yang saya nampak.
Mereka tanya saya berulang kali
sebab ia sangat pelik.
Selepas dia menembak John,
Chapman masih berdiri di sana dengan pistol.
Dia jatuhkan pistol, tanggalkan kot luar
dan memegang buku itu.
Catcher on the Rye.
Kelakuan pelik ini disokong
oleh salah seorang pegawai polis pertama yang tiba.
Salah satu perkara pelik semasa Chapman ditahan...
HERB FRAUENBERGER POLIS NYPD
...ialah dia tak cuba melarikan diri, tapi dia membaca buku.
Saya fikir semula mungkin dalam seminit atau dua minit
dia boleh lari ke taman untuk menghilangkan diri,
menaiki pesawat dan kembali ke Hawaii.
Siapa akan tahu?
Selepas soal siasat, Chapman dituduh membunuh oleh polis.
Semasa dia dibawa keluar dari balai
ke mahkamah, ada kemungkinan...
PETER CULLEN POLIS NYPD
Seseorang mungkin mahu menyerang dia.
Kami gunakan umpan.
Kami perlu cari orang yang mahu menjadi umpan.
Orang yang tak peduli tentang nyawa dia.
Saya tak tahu siapa menjadi umpan. Itu yang terjadi.
Bukan dia dalam gambar Steve membawa pesalah keluar.
POLIS
Dia keluar melalui pintu lain dan memasuki van untuk ke mahkamah.
Semasa dia dibawa ke mahkamah untuk dituduh,
wartawan dari seluruh dunia
mula menyiasat identiti Mark Chapman.
Semasa peminat Beatles berdoa,
semua orang ada soalan yang sama.
Kenapa ada orang mahu membunuh John Lennon?
Suspek dikenal pasti sebagai Mark David Chapman, 25 tahun.
Mark David Chapman, bekas pengawal keselamatan dari Honolulu.
Mark David Chapman,
dikenal pasti sebagai jurugambar bebas dari Honolulu, Hawaii.
Kami tahu Chapman bekerja sebagai jurukemas
dan pencetak di Hospital Castle Memorial...
...gambar. Setiap kali maklumat baharu diketahui,
gambar Mark David Chapman berubah.
Seluruh dunia kenal John Lennon
dan sekarang kami cuba memahami...
Kami cuba dapatkan gambar pembunuh dia,
mungkin cuba memahaminya.
Polis tahu, pada malam sebelum pembunuhan,
Chapman tinggal di Hotel Sheraton.
PUSAT SHERATON
Hakim memberi waran untuk memeriksa bilik hotel dia.
Detektif tiba di sana.
Selepas menahan subjek,
kami dapat kebenaran untuk memasuki bilik hotel itu.
Kami menemui gambar di atas almari laci bercermin...
dan barang peribadi Chapman.
Jelas sekali supaya kami menemuinya.
"Defendan meletakkan barang-barang berikut di atas meja.
Pasport dia, pita muzik Todd Rundgren,
Bible yang dibuka pada gospel John.
Di tengah-tengah susunan barang peribadi itu,
dia meletakkan poster kecil Wizard of Oz."
"Surat daripada bekas penyelia YMC di Fort Chaffee,
tempat dia bekerja dengan pelarian Vietnam."
Dia selalu bekerja dengan kanak-kanak
atau orang yang perlukan bantuan.
Bagi sesetengah orang, barang tinggalan Chapman
membuktikan pembunuhan itu dirancang.
Dia bukan saja merancang pembunuhan itu,
tapi dia juga dapat menjangka siasatan polis.
Bagaimanapun, bagi pasukan pembela Chapman,
ini bukti jelas menunjukkan kegilaan dia.
BANGUNAN MAHKAMAH JENAYAH
Sebahagiannya datang daripada peguam Mark Chapman,
Herbert Adlerberg yang meyakinkan mahkamah
untuk meletakkan Chapman di bawah pemerhatian psikiatri.
Dia nampak keliru.
HERBERT ADLERBERG PEGUAM
Pada pendapat saya, dia tak boleh beri kerjasama sepenuhnya
kepada peguam sekarang ini.
Dari segi apa?
Dia tak menjawab soalan saya dengan betul,
terutamanya soalan tentang kejadian itu.
Saya fikir lebih baik
mental dia diperiksa sebelum prosiding seterusnya.
HOSPITAL BELLEVUE
Chapman dibawa ke wad penjara
Hospital Bellevue untuk diperiksa.
Timbalan pesuruhjaya Ed Hershey menunggu ketibaan dia.
Saya ada di Bellevue semasa dia dibawa masuk.
Saya naik lif ke tingkat
kompleks penjara kami
bersama dia dan pegawai yang mengiringi dia.
ED HERSHEY JABATAN PENJARA NY
Kami sangat hampir.
Saya kata kepada dia, "Awak okey?" Dia mengangguk.
Saya ingat rupa dia sangat biasa.
Tiada perkara yang menonjol tentang dia.
Saya cuba fikirkan sesuatu
sebab saya perlu beritahu pemberita perkara yang saya lihat.
Dia nampak tenang.
Dia tak menunjukkan sebarang emosi.
Ini unit penjara Hospital Bellevue, tempat Mark Chapman,
pembunuh bekas ahli Beatles, John Lennon,
ditahan di sel tingkat dua dengan langkah keselamatan luar biasa
oleh Jabatan Penjara.
Sekarang Chapman di bawah jagaan pakar psikiatri
dan Dr. Naomi Goldstein menilai kewarasan dan kebolehan dia untuk dibicarakan.
Dia tak pernah mengumumkan dapatan dia sebelum ini.
Mereka menghantar dia dan dia masuk.
DR NAOMI GOLDSTEIN AHLI PSIKIATRI
Saya kata, "Hai, saya Dr. Goldstein. Awak boleh duduk di sini?"
Saya ingin tahu kejadian yang berlaku dan cara dia ada di situ.
Saya ingat kami berbual lama.
Dia menunjukkan banyak personaliti berbeza.
Dia boleh jadi jahat atau baik. Dia sangat sukar.
Dia cuba mengelak daripada memberi jawapan betul,
jadi ia situasi yang sukar.
"Percakapan koheren, berkaitan dan logik.
Sangat cemas, bernafas dengan laju dan penat,
tapi memberi kerjasama, wajar dan responsif."
Bermakna dia bercakap dengan saya.
Semasa saya di bilik tidur lama dengan Yoko,
kami dengar beribu orang menyanyikan lagu John.
SELAMAT JALAN JOHN
Ringo orang pertama hubungi dan tiba.
John suka Ringo. Selalu memuji dia.
Saya masuk ke Dakota.
Saya kata kepada Yoko, "Saya faham perasaan awak."
Wanita itu secara jujurnya,
dia kata, "Awak tak faham."
Walaupun saya rapat dengan John,
saya tetap tak serapat Yoko dengan John.
GARISAN POLIS JANGAN LINTAS
Semasa kami di sana, ada orang menjerit ke atas
kepada Yoko atau Sean, "Pergi ke tingkap."
Ia lebih baik
jika mereka tak ganggu dia kerana mereka tak boleh hidupkan John semula.
Mereka tak membantu Yoko dengan berkumpul di luar,
memainkan muzik John.
Semasa kami keluar,
saya tak perlu dengar mereka kata mereka sayangkan The Beatles
atau sesuatu seperti itu semasa kita baru kehilangan John.
Saya datang bukan untuk melihat peminat.
Saya mahu melawat kawan yang tak berkaitan dengan kumpulan ini.
Yoko tulis ini pada 9 Disember 1980.
"Tiada pengebumian untuk John.
Dalam minggu ini, kita akan tetapkan masa untuk mendoakan roh dia."
Mayat John perlu dibakar
dan abu dia kekal di satu tempat tak diketahui sehingga hari ini.
Pembunuhan mengejut Lennon tanpa sebarang motif jelas
membuat mereka yang rapat dengan dia terdesak untuk dapatkan jawapan.
Saya tak pernah cakap sebelum ini.
Salah satu permintaan Yoko pada saya
ialah menyiasat beberapa teori,
teori konspirasi selepas pembunuhan John.
Ada orang percaya pembunuhan ini dirancang oleh kuasa lain.
AS MENGATASI SEMUA REKOD GENOSID!
Pada 1970-an, dia tokoh yang lantang dalam politik Amerika,
menggunakan peminat dia yang ramai untuk menentang Presiden Nixon
dan peperangan di Vietnam.
Kita mahu askar kita pulang dengan semua senjata.
Bawa pulang senjata dan kita ada kemajuan.
Mereka berdua yakin bangunan Dakota,
kawasan pangsapuri mereka mempunyai peranti pepijat.
Sudah tentu
agensi perisikan negara ini
sama ada CIA, FBI, Keselamatan Negara,
beberapa agensi lain yang melakukannya.
Saya tahu perbezaan antara telefon biasa
semasa saya jawabnya dan ada bunyi bising
semasa saya jawabnya.
Saya buka pintu dan ada orang berdiri di seberang jalan.
Saya masuk kereta dan mereka mengekori saya.
Tiba-tiba saya sedar ini serius.
Mereka mahu tangkap saya.
Perasaan curiga John dan Yoko berasas.
Fail FBI seberat 11.8 kilogram ini
yang diperolehi penulis Jon Wiener jelas mendedahkan
Lennon dianggap sebagai ancaman politik oleh pentadbiran Nixon.
Ada beratus halaman
ditulis kepada pengarah FBI daripada Richard Nixon
dan ia mengarahkan supaya John dan Yoko
diekori, diawasi
dan jawatan tertinggi dalam kerajaan mengambil langkah...
SEMUA PELAMPAU PERLU DIANGGAP BERBAHAYA
...untuk menangani masalah Lennon itu.
Tiada orang pernah beri peluang pada keamanan.
Gandhi dan Martin Luther King cuba, tapi mereka ditembak.
Jika pihak ketiga ialah dalang pembunuhan Lennon,
bagaimana Mark Chapman boleh terlibat?
MKUltra ialah kod untuk projek rahsia CIA
yang menggunakan orang biasa dalam eksperimen kawalan fikiran.
Dr. Milton Kline, pakar hipnosis di dunia,
memainkan peranan penting dalam program MKUltra CIA.
Kebanyakan agensi kerajaan bimbang dengan operasi perisikan
yang menggunakan hipnosis sebagai alat
untuk melaksanakan operasi perisikan tertentu.
Dr. Kline melawat Chapman semasa ditahan
dan menyertai pasukan pembelaan dia.
Dokumen jelas menunjukkan CIA cuba
menghasilkan ejen yang boleh dikawal.
Ini eksperimen paling hampir dengan pembasuhan otak setakat ini.
CIA tertarik dengan idea kawalan fikiran
dan ada orang percaya ia digunakan dalam pembunuhan Robert Kennedy.
Sirhan kata dia ingat
berada di hotel pada malam pembunuhan.
Dia ingat menuang kopi untuk gadis cantik
dan kemudian dia hilang ingatan.
Sirhan ingat dia berjalan melalui ruang kecil penuh dengan cermin
dan cermin itu membuat dia bingung.
Pihak pembela percaya mereka membuat dia terpukau.
Sirhan ingat reaksi pertama dia ialah berjabat tangan dengan Kennedy,
tapi apabila orang ramai mengerumuni dia, dia keluarkan pistol.
Kelakuan pelik Chapman sejurus selepas menembak Lennon
sangat membimbangkan ketua detektif, Ron Hoffman.
Dia bersendirian?
Ada orang bantu dia secara rahsia?
Ia satu konspirasi?
Saya dan orang lain mula memikirkan soalan-soalan ini.
Kami hantar pasukan ke Hawaii
untuk menemu ramah kawan dan ahli keluarga dia.
Kami bercakap dengan keluarga dia.
Kami bercakap dengan semua orang yang mengenali dia.
Kebanyakan masanya dia seorang pendiam dan dia pekerja yang sangat bagus.
Pemuda yang sopan, pendiam dan bijak.
Dia sangat intelektual dan sangat tenang.
Kehidupan Chapman mengelirukan dari banyak segi.
Kawan-kawan dia masih cuba memahami
dan masih tertanya-tanya,
"Mark Chapman yang mereka kenal selama ini
ialah orang sama yang dituduh dalam pembunuhan John Lennon?"
Chapman masih mengelirukan
dan media seluruh dunia bersama polis benar-benar ingin memahami dia.
Mereka mencari kenalan paling rapat untuk dapatkan maklumat lebih lanjut.
Tengah hari ini pengawal menjaga
pangsapuri Chapman di tingkat 21.
Isteri Chapman, sebelum ini dikenali sebagai Gloria Abe,
dilaporkan berada di dalam bersama seorang kawan perempuan,
menolak untuk bercakap dengan pemberita.
Kami menghampiri pintu pada pukul 7:00 pagi tadi
sebelum pengawal menjaga dan terdengar tangisan.
Dia sangat beremosi disebabkan media.
Dia perlu bantuan undang-undang dan dia hubungi saya.
Cara paling berkesan ialah mengumpulkan semua wartawan dalam satu bilik...
BROOK HART PEGUAM
...biar mereka tanya semua soalan yang mereka mahu dan selesai.
Sebagai peminat Beatles,
saya meratapi kematian John Lennon dan sangat sedih untuk isteri dia,
Yoko, dan anak dia, Sean.
Saya mahu kata saya sangat bersimpati kejadian ini menimpa
Yoko Ono serta keluarga dia dan suami dia dah mati.
Semasa saya dengar dia kata,
"Malangnya dia dah mati,"
saya tak pasti sama ada itu kata-kata yang sesuai untuk Gloria.
John tak perlu mati jika Chapman tak membunuh dia.
Saya fikir tiada tanda awal
yang menunjukkan dia akan mati.
Pada waktu itu, dia masih belum terima
kenyataan yang suami dia membunuh John.
Gloria tak buat apa-apa atau terlibat
dalam kejadian ini secara sukarela
untuk membantu tindakan Mark.
Dia tak goyah dalam pembentangan
yang jelas dan mudah itu.
Saya jangkakan dia lebih beremosi.
Itulah dirinya.
Saya orang Kristian dan saya percaya kemaafan ialah antara perkara terhebat.
Saya sangat pemaaf.
Gloria menjawab soalan wartawan,
tapi ada aspek hubungan dia dengan Chapman yang tak didedahkan.
Dia kata selepas mereka berkahwin,
Chapman mula minum alkohol berlebihan dan memukul dia beberapa kali.
Kemudian dalam keadaan selekeh Chapman kata dia tak sedar perbuatan dia.
Ini menyebabkan Gloria meragui kesihatan mental Chapman.
Di New York, ahli psikiatri Dr. Naomi Goldstein
dapat membuat kesimpulan tentang kebolehan Chapman untuk dibicarakan.
Kelayakan untuk dibicarakan ditakrifkan sebagai kebolehan
memahami tuduhan terhadap dirinya dan bekerjasama dalam pembelaan dirinya.
Tiada tanda psikotik pada dia.
Tiada bukti menunjukkan halusinasi atau delusi.
Penilaian terakhir: Boleh dibicarakan.
Beri laluan, semua. Tolonglah. Beri laluan. Ayuh.
Sebelum perbicaraan bermula, sentimen anti-Chapman
mengubah kesedihan orang ramai kepada kemarahan.
UGUTAN BUNUH KEPADA PEGUAM!
En. Adlerberg, kenapa awak meletak jawatan?
Ia memberi banyak tekanan kepada peguam dia.
Panggilan yang mengganggu, pencari kebenaran.
Saya terima panggilan sepanjang hari.
Saya tak boleh membela dia
dengan baik di bawah keadaan itu.
Berundur.
HOSPITAL PSIKIATRI
Kami membuat anggapan ada orang
akan menyerang dia
sebab kami ada individu yang baru menembak ahli Beatles.
Kami perlu mencari tempat paling selamat dalam sistem kami
dan dalam masa singkat, tempat yang ditentukan
ialah infirmari di Rikers Island.
Mark David Chapman dipindahkan dari Hospital Bellevue
semalam kerana banyak ugutan bunuh diterima.
Penjara Rikers Island berada di East River,
hanya boleh dimasuki melalui jambatan
dan ia agak terpencil walaupun ia terletak di bandar raya New York.
Kawasan terpencil itu menjadikannya sesuai untuk orang seperti Chapman.
Walaupun ada banyak penentangan,
pegawai pembela muda dan kurang berpengalaman mengambil alih.
Jonathan Marks berumur 37 tahun kata
dia ditanya pagi tadi jika dia mahu menerima kes ini.
Dia beritahu pemberita dia tiada sebab untuk menolaknya.
Ramai orang marah dengan En. Chapman...
awak akan mewakili dia...
apa perasaan awak tentang itu?
Saya tak dapat bayangkan sesiapa yang marah pada En. Chapman
akan menyerang saya.
Saya cuma peguam yang mewakili klien.
Sebagai tambahan kepada kes yang semakin terkenal,
Marks merekrut seorang peguam muda, David Suggs.
Pendapat saya ketika itu dan sekarang,
tiada perkara lebih penting bagi seorang peguam...
DAVID SUGGS AHLI PASUKAN PEGUAM CHAPMAN
...daripada membela defendan jenayah yang tak digemari.
Sudah pasti saya merasai tekanannya.
Saya pernah uruskan beberapa kes terkenal sebelum itu.
Rupa-rupanya kes ini ialah batu loncatan
lebih besar berbanding kes saya sebelum itu.
Sebagai persediaan untuk perbicaraan,
pasukan pembelaan Chapman mula melawat dia di penjara.
Ia hari Ahad
dan saya berada di Rikers Island
untuk bertemu Mark Chapman.
Setiap perbualan mereka dirakam.
Saya sangat gembira
dapat mewakili awak.
Perbualan ini tak pernah didedahkan sebelum ini.
Awak berjanji...
Saya akan tanya sekali saja dan saya takkan tanya lagi.
Awak akan bantu saya sehingga akhirnya?
Saya berjanji.
Awak boleh tanya banyak kali.
Ia pelik kerana kadangkala kita bercakap dengan dia
dan dia kelihatan sangat normal.
Kemudian wham!
Dia akan kata sesuatu
yang sangat mengejutkan dan tak dijangka
yang membuat kita sedar, "Ya, dia tak waras."
Beritahu saya tentang kejadian itu.
Ini idea yang gila.
Saya fikir saya boleh jadi seseorang jika saya bunuh seseorang.
Siapa awak mahu jadi?
Awak tahu buku The Catcher in the Rye?
- Ya. - Saya ada buku itu.
Saya fikir saya boleh jadi watak dalam buku itu.
Sekarang saya sedar...
Siapa awak jadi?
Holden Caulfield.
Dia fikir dia akan menjadi Holden Caulfield,
watak dalam buku The Catcher in the Rye.
Dia mahu berubah daripada pemuda yang gempal
menjadi remaja tinggi yang kurus.
Dia tak waras.
Ini bukan whodunit. Jelas sekali dia yang menembak Lennon.
Dia tak cuba melarikan diri.
Persoalannya ialah,
"Bagaimana keadaan mental dia semasa dia melakukannya?"
Kami mahu membuktikan kepada juri yang lelaki ini
tak waras dan dijamin untuk dapatkan
rawatan psikiatri berbanding
hukuman di penjara.
Pihak pendakwa tak menerima pembelaan tak siuman Chapman.
Jika seseorang mengalami penyakit mental yang sangat teruk...
KIM HOGREFE PENDAKWA NEGERI
...sehingga mereka anggap pistol sebagai pisang,
itu satu cara untuk menggunakan pembelaan tak siuman.
Pada pendapat kami, dia tiada penyakit mental.
Dia tahu perbuatan dia, dia ada pistol dan dia menggunakannya.
Dia tahu perbuatan itu salah
kerana dia menunggu ketibaan polis selepas pembunuhan itu.
BANGUNAN MAHKAMAH JENAYAH
Apa ahli psikiatri awak akan periksa?
- Bila dia akan diperiksa? - Tujuan dan sebab.
Untuk apa?
Mereka akan siasat keadaan mental dia semasa kejadian itu.
Ketua peguam Chapman, Jonathan Marks,
akan memberitahu pelantikan ahli pasukan yang menimbulkan kontroversi.
Saya memilih orang terbaik yang saya jumpa.
Siapa orangnya?
Milton Kline seorang hipnotis, bukan?
Milton Kline ialah seorang ahli psikologi klinikal
dan dia gunakan hipnosis sebagai alat diagnostik.
Dia mengambil bekas perunding
untuk program kawalan minda CIA, Dr. Milton Kline.
Mereka boleh dilatih untuk menggunakan sebarang senjata api.
MILTON KLINE AHLI PSIKOLOGI DAN PENASIHAT CIA
Mereka boleh dilatih untuk menembak orang tanpa perasaan,
tanpa ragu-ragu atau perasaan bimbang.
Mark, ini Dr. Milton Kline.
Apa khabar, Mark? Selamat berkenalan.
Jika ada perkara tersembunyi dalam pembunuhan itu,
Dr. Kline berharap dapat mendedahkannya dengan hipnosis.
Mark, saya mahu awak
fokus mata awak pada siling.
Pejam mata awak secara perlahan-lahan.
Tenangkan seluruh badan awak sekarang,
daripada kepala sehingga ke jari kaki.
Rasakan diri awak semakin tenang sekarang.
Semakin tenang.
Keadaan saya pelik sekarang.
Saya sangat tenang.
Itu kesannya, betul?
Cuba bayangkan tempat itu untuk saya.
- Tempat pembunuhan? - Ya.
Okey. Saya sedang duduk dan ada kereta berhenti.
Saya tahu itu kereta John, jadi saya kata, "Ini dia."
Pintu dibuka. Yoko keluar dan saya mengangguk kepada dia.
Kemudian John keluar.
Saya pandang John semasa dia lalu.
Kemudian saya bergerak dari susur jalan,
berjalan lebih kurang 1.8 meter, berpaling dan menghadap dia,
keluarkan pistol daripada poket saya,
menyasarkan dia
dan menembaknya.
Lima tembakan.
Mereka tahan saya dan ketika itulah saya kata,
"Saya The Catcher in the Rye."
Awak ingat perasaan awak? Perasaan saja.
Saya yang lakukannya walaupun saya rasa sebaliknya.
Saya lakukannya dan saya ingat saya lakukannya.
Kenapa awak fikir untuk buat begitu?
Saya bergelut.
Sebahagian diri saya menolak, sebahagian lagi setuju.
Saya ingat ada suara dalam fikiran saya
yang kata, "Lakukannya," semasa dia melintasi saya.
Saya lakukannya.
Sekarang kita berdoa secara senyap selama sepuluh minit,
atas permintaan Yoko Ono,
- untuk roh John Lennon. - Tuan-tuan dan puan-puan...
Sila matikan semua radio.
Sila berhenti menjual barang niaga.
Berdoa dalam keadaan senyap. Kita bermula sekarang.
Semoga kita dapat berdoa. Terima kasih.
Semasa Chapman bersedia untuk dibicarakan,
beribu orang berkumpul untuk mendoakan Lennon di Central Park.
Seseorang yang hadir mengikuti perkembangan kes itu dengan teliti.
Nama dia ialah John Hinckley Jr.
Dia juga ada buku Catcher in the Rye.
Dia akan menembak presiden Amerika Syarikat.
EPISOD SETERUSNYA
Mark Chapman mengaku tak bersalah kerana menembak
dengan alasan hilang akal.
Tuhan arahkan dia lakukannya.
Dia bersalah sebab saya tak percaya dia hilang akal.
Dia tak gila.
Dia mahu jadi terkenal.
LELAKI YANG MENEMBAK LENNON
Dalam keadaan lain,
dia akan dibicarakan sebagai orang gila.
Dia tembak orang yang salah.
Terjemahan sari kata oleh Nazri Yusof